kardosdrur/scandi-wiki huggingface dataset:
Frederik Kiørboe

Frederik Vilhelm Kiørboe (27. juli 1878 i Newcastle upon Tyne – 29. marts 1952) var en dansk arkitekt. 

Hans forældre var sømandspræst, senere sognepræst Carl William Kiørboe og Susanne Sophie Elisabeth Henriette Laub. Kiørboe blev bygningstegner, dimittent fra Teknisk Skole i København, og optaget på Kunstakademiet i november 1899. Han arbejdede som tegner hos Martin Nyrop, Johannes Magdahl Nielsen og P.V. Jensen-Klint.

Han var assistent ved tegneundervisningen på Landbohøjskolen og lektor i husbygning, formand for Bygningskommissionen i Søllerød Kommune samt medlem af Fredningsnævnet for Københavns Amtsrådskreds. Desuden Ridder af Dannebrog.

Han udstillede på Den frie Architektforenings udstilling 1915.

Kiørboe blev gift 10. juni 1906 i Bramdrup med Anna Margrethe Lössl (6. august 1888 i Kolding, dødsdato ukendt), datter af entreprenør Johan Georg Lössl og Anna Margrethe Rasmussen.

Værker 

 Konduktør ved opførelsen af landsbibliotek i Reykjavík, efter tegning af Johannes Magdahl Nielsen (1906-09)
 Møbler til samme, efter egen tegning
 Vodskov Kirke (1906-09, sammen med P.V. Jensen Klint og Povl Baumann)
 Forsamlingsgården Sundeved (1911)
 Vester Sottrup Skole (1911)
 Hus for herredsfulgmægtig Borchorst, Kolding (1911)
 Præstegård i Kolding (1912)
 Hus for Borchorst, Thorsted (1914)
 Villa, Jacobys Allé 13, nu Arveprins Knuds Kollegium, Frederiksberg (1918)
 Spisestue på Aggersvold
 Ombygning af direktør Bruhns villa, Ehlersvej, Hellerup (1920)
 Vartou, Kongens Lyngby (1923)
 Taksigelseskirken, København (1925-27)
 Vejle Hospital (1926)
 Villa, Spurveskjul 10 (præmieret af Frederiksberg Kommune 1927)
 Drogdensvej 1, Dragør (1928)
 Holte Kirke (1935-41)
 Forretningsejendom for bogtrykker Kai Lorentzen, Niels Hemmingsens Gade 12-16 (1936, sammen med Mogens Strøm Tejsen)
 Restaurering af Søllerød Kirkes indre (1941)
 Grosserer W. Kemps hus, Dronninggårds Allé 21, Holte (1941)
 Røsnæs præstegård, nyt stuehus (1949)
 Marketenderiet Capella, Københavns Frihavn, ombygning og udvidelse (1949)
 Kostald på Søbækgårds avlsgård
 Etageejendom for ejendomshandler Worre, Øverødvej, Holte
 Hus for fru Kierulf, Kajerødvej, Birkerød
 Tilbygning til ingeniør Pontoppidans hus, Vejlesøvej, Holte

Dekorative arbejder 
 Monument for Henning Matzen i Kongens Have (1915, sammen med Anders Bundgaard)
 Gravmonument på Assistens Kirkegård, København (1919, sammen med Einar Utzon-Frank)
 Monument for J.P. Jacobsen (anlægget i Thisted)
 Gravsten for herredsfuldmægtig Borchorst

Projekter 
 Flytning af Frihedsstøtten til Frederiksberg Runddel (1910)
 Hus for Einar Utzon-Frank på Bernstoffsvej (1918)
 Mindesmærke for "Dem der drog ud", Søndermarken (1924)
 Forslag til bebyggelse på Borgevej, Kongens Lyngby
 København, Ørstedsparken, forslag til monument for frk. Nathalie Zahle

Kilder 
 Weilbachs Kunstnerleksikon 1947 og 1994

Eksterne henvisninger 
 Arkitekturtegninger af Frederik Kiørboe i Danmarks Kunstbibliotek

Arkitekter fra Danmark
Danskere i 1900-tallet
Nationalromantiske arkitekter
Personer i Kraks Blå Bog (afdøde)
Kirkearkitekter
Riddere af Dannebrog
Ansatte ved Den Kongelige Veterinær- og Landbohøjskole
Man Mohan Adhikari

Man Mohan Adhikari – nepali: मन मोहन अधिकारी – (født 20. juni 1920, død 26. april 1999) var premierminister i Nepal fra 1994 til 1995, som leder af en mindretalsregering fra Communist Party of Nepal (Unified Marxist-Leninist) (også betegnet UML), efter at partiet ved parlamentsvalget i 1994 havde manifesteret sig som landets største parti. Adhikari var det hidtil første kommunistpartimedlem, der blev demokratisk valgt som premierminister i Nepal.

Adhikari var født i bydelen Lazimpat i Kathmandu, Nepal, men han tilbragte sin barndom i den østlige del af Nepals lavlandsområde i byen Biratnagar. I 1938 flyttede han til Benaras Hindu University i Varanasi i Indien for at studere, og undervejs i sine B.Sc.-studier deltog han fra 1942 i den indiske selvstændighedsbevægelse Quit India, hvorunder han blev arresteret af de britiske kolonimyndigheder og fængslet sammen med en række andre politisk aktive.

Under sit ophold i Indien blev Man Mohan Adhikari inddraget i den kommunistiske bevægelse og blev medlem af Communist Party of India. Da han efterfølgende vendte tilbage til Nepal, blev han fagforeningsleder i industribyen Biratnagar, og han deltog i grundlæggelsen af Communist Party of Nepal i 1949. 

Adhikari var gennem en årrække formand for Nepals dominerende kommunistparti, og han var en konstant fortaler for en demokratisk udvikling. Man Mohan Adhikari besøgte Danmark, mens han var premierminister i forbindelse med Det Sociale Topmøde i Bella Centret i København i marts 1995.

Adhikari døde under valgkampen i forbindelse med parlamentsvalget i Nepal i 1999 og blev som partileder erstattet af Madhav Kumar Nepal.

Referencer 

Politikere fra Nepal
Nepals premierministre
John Stockton

John Houston Stockton (født 26. marts 1962, i Spokane, Washington, USA) er en pensioneret amerikansk basketballspiller, som tilbragte hele sin karriere i NBA, fra 1984 til 2003, som point guard for Utah Jazz. Han regnes ofte som en af sin tids allerbedste spillere på guard-positionen, da han er rekordindehaveren i NBA for flest assists og steals, og er blandt andet 10 gange blevet udtaget til NBA's All-Star hold.

I 2009 blev Stockton optaget i Naismith Memorial Basketball Hall of Fame.

Landshold 
Stockton repræsenterede i 1992 og 1996 det amerikanske landshold ved henholdsvis OL i Barcelona og OL i Atlanta. Begge gange endte det med guldmedaljer.

Eksterne henvisninger 

 Spillerinfo

Basketballspillere fra USA
Medlemmer af Naismith Memorial Basketball Hall of Fame
Personer fra Washington
Viby Idrætsforening (Sjælland)

Viby Idrætsforening (forkortet Viby IF og tidl. VIF) er en dansk idrætsforening med hjemsted i Viby ved Roskilde i Danmark. Foreningen blev stiftet den 23. september 1909 og benytter grøn og hvid som klubbens officielle farver. Foreningens hjemmebanekampe samt træning afvikles i Viby Hallen, Dåstrup Hallen og Peder Syv Skolen.

Viby IF satser på breddeidrætten, og den største idrætsgren er fodbold, men foreningen har også afdelinger for badminton, cykling, fitness, gymnastik, håndbold, jujitsu, løb, petanque og svømning.

Klubbens historie 
Foreningen blev stiftet under navnet Viby Boldklub, som udelukkende omfattede sportsgrenen fodbold. Klubdragterne bestod af hvide skjorter, hvide bukser med en mørkeblå stribe. I 1931 blev Viby Idrætsforening dannet ved en fusion af Viby Boldklub og den lokale karlegymnastik (der blev startet op i 1928) og håndbold kom på klubbens program. Gymnastikken i Viby startede dog allerede i ca. 1880 i den daværende skytteforening.

I slutningen af 1930'erne kom badminton-afdelingen til.

En afdeling for bordtennis blev først oprettet i 1956. Afdelingen har dog haft svingende medlemstal og i 1959-60 hvor der blev oprettet en klub uden for Viby Idrætsforening. Afdelingen overlevede dog – stadig med svingende medlemstal – frem til 19??.

Den 1. oktober 1969 blev der lagt grunden til folkedans i Viby Idrætsforening. Afdelingen eksisterede frem til 19??.

Jujitsu-afdelingen blev oprettet den 7. maj 1975. Afdelingen startede under navnet "Jiu-Jitsu og Judo". Navnet blev ændret til jujitsu ved nytår 1976.

Tennis startede i 1979. Afdelingen startede som en afdeling under badminton men blev selvstændig efter 1 år. Tennis valgte dog at etablere sig udenfor Viby Idrætsforening, men der har flere gange været talt om at tennis (igen) skulle ind under paraplyen Viby Idrætsforening.

Volleyball blev oprettet i 19?? og stoppede igen i ca. 1999.

Basketball blev oprettet i 19?? og stoppede igen i ca. 1998.

Petanque-afdelingen blev stiftet den 19. november 1995.

Line Dance startede i gymnastikafdelingen i ca. 2001 og blev efter nogle år en selvstændig afdeling. Efter kort tid besluttede afdelingen at forlade Viby Idrætsforening for at blive en selvstændig klub/forening.

Afdelingen for løb blev formelt oprettet den 22. oktober 2007, men starten var i foråret 2007. 

I 2014 fik Viby IF 3 nye afdelinger: en cykelafdeling den 10. april 2014, en fitness-afdeling den 26. juni 2014 og en svømme-afdeling den 14. august.

Kilder 
 Jubilæumsskriftet ved Viby Idrætsforenings 75 års jubilæum den 23. september 1984.

Ekstern henvisning 
Viby IF's officielle hjemmeside

Fodboldklubber under DBU Sjælland
Badmintonklubber i Danmark
Håndboldklubber i Danmark
Gymnastikforeninger i Danmark
Idrætsforeninger i Danmark
Roskilde Kommune
Etableret i 1909
Viby (Sjælland)
Karl Malone

Karl Anthony "The Mailman" Malone (født 24. juli 1963, i Summerfield, Louisiana, USA) er en pensioneret amerikansk basketballspiller, som spillede stort set hele sin aktive karriere i NBA, fra 1985 til 2003 som forward for Utah Jazz. Inden han i 2004 stoppede sin karriere nåede han desuden at spille en enkelt sæson hos Los Angeles Lakers. Malone var i en årrække regnet blandt ligaens absolutte stjernespillere og blev to gange, i 1997 og 1999, valgt som ligaens MVP.

I 2010 blev Malone optaget i Naismith Memorial Basketball Hall of Fame.

Landshold 
Malone repræsenterede i 1992 og 1996 det amerikanske landshold ved henholdsvis OL i Barcelona og OL i Atlanta. Begge gange endte det med guldmedaljer.

Eksterne henvisninger 

 Spillerinfo

Basketballspillere fra USA
Medlemmer af Naismith Memorial Basketball Hall of Fame
Personer fra Louisiana
Einar Andersen (arkitekt)

Einar Andersen (født 5. marts 1881 i Højby på Sjælland, død 29. januar 1957) var en dansk arkitekt. 

Einar Andersens produktion har på en behersket måde og ikke uden et vist konservativt præg fulgt tidens strømninger, først klassicismen, senere den moderne saglige enkelhed. Nye bidrag har Andersen givet bl.a. ved planløsningen af stuehuset i gården Borrevang med udskud ind mod gårdspladsen, der senere flere gange er blevet fulgt på egnen, og ved anlægget af tuberkuloseafdelingen  på Middelfart Sindssygehospital, det første af den art i hvert fald her hjemme.

Uddannelse 
Gennemgik Teknisk Skole i København, og blev optaget på Kunstakademiet i januar 1906, afgang maj 1913, tegner hos Rolf Schroeder 19061908, tegner og konduktør hos Martin Borch 1908-13 (bl.a. ved Rigshospitalet) og hos Kristian Varming 1913-16 (ved opførelsen af Sindssygehospitalet ved Nykøbing Sjælland)

Hverv 
Tilsynsførende arkitekt ved Statens Sindssygehospitaler fra april 1932.

Arbejder 
Søgaard ved Nykøbing Sjælland (1916), Kommuneskole og Badeanstalt sst. (1917), Lægebolig, Epidemiafd. m. m. ved Amtssygehuset i Sæby, Holbæk Amt (1921 og senere), Banken for Nykøbing Sjælland og omegn (1923), Amtssygehuset i Kalundborg, med inventar (1923-24), Hjørneejendommen Borups Allé 144-46 (1928), Svinninge Mejeri (1929-30), Gården Borrevang ved Nykøbing Sjælland (1931), Ombygning af Visborggaard (1931-32), Modernisering af Sindssygehospitalet (Jydske Asyl) ved Århus (1934-41), Tuberkuloseafdelingen på  Middelfart Sindssygehospital, med inventar (1937), Universitetets arvebiologiske Institut, Tagensvej 14, med inventar (1938). – Desuden har Andersen fuldført Universitetsbibliotekets nye afdeling på Frederik Bajers Plads efter Kristian Varmings død, bygget Villa Bøgelunden i Snekkersten, privathuse i Nykøbing Sjælland.

Kilde 
 Weilbachs Kunsterleksikon 1947
 

Arkitekter fra Danmark
Danskere i 1900-tallet
Nyklassicistiske arkitekter
Rigmor Andersen

Rigmor Andersen (11. december 1903 i Aarhus – 10. marts 1995 i Søllerød) var en dansk arkitekt. 

Rigmor Andersen var som møbelarkitekt elev af Kaare Klint, hvis hele retning hun videreførte med stor dygtighed og selvstændighed. I indretningen af Kvinderegensen, Billedbladets sommerhus m. m. viste hun en udpræget evne for møblering og interiørkunst. 

Hun blev gift 21. april 1932 i København. med arkitekt Louis Henry Kryger.  Parrets søn Niels Kryger (30. december 1934 - 8. oktober 2020) var arkitekt, industriel designer og forfatter til en række bøger af forskellig art.

Uddannelse 
Student 1922 og cand. phil., besøgte Teknisk Skole, og blev i september 1923 optagget på Kunstakademiet, hvor hun gennemgik bygningsteknisk og og højere skole. Hun fulgte, bl.a. Kaare Klints undervisning i møbelkunst, indtil 1928. 1927-1929 arbejdede hun med PH Lampen under Poul Henningsen, 1929-1939 medhjælper hos Kaare Klint.

Stipendier 
Bernhard Hirschsprung 1934, Knud V. Engelhardt 1940.

Udstillinger 
Snedkerlavets møbeludsttilling 1931, »Dit Hjem« (Forum), Foreningen for Kunst; Håndværks Jubilæumsudstilling 1932, Dansk Kunsthåndværk i Stockholm (1942).

Arbejder 
Købestævnets konkurrence: Spisestuemøbler i byggemøbelprincip 1931, indretning af Kvinderegensen med møblering af 56 Værelser med serie- og specialmøbler, deriblandt festsalen (for Frans Schwartz' Legat) 1932, Snedkerlavets møbelkonkurrence 1933 og 1936, Billedbladets konkurrence om møblering af sommerhus 1941. Har udført møblementer og enkeltmøbler bl.a. sølvtøjsskab af palissander (udført i 1936 af Rud. Rasmussen og udstillet i 1942 i Stockholm).

Kilde 
 Weilbachs Kunsterleksikon 1947

Arkitekter fra Danmark
Personer fra Aarhus
Danskere i 1900-tallet
Modtagere af Eckersberg Medaillen
Personer i Kraks Blå Bog (afdøde)
Personer i Dansk Kvindebiografisk Leksikon
Alumni fra Det Kongelige Danske Kunstakademi
Communist Party of Nepal (Unified Marxist-Leninist)

Communist Party of Nepal (Unified Marxist-Leninist) også kendt som CPN-UML, CPN(UML) eller slet og ret UML, er et af de største kommunistpartier i Nepal. Partiet blev dannet den 6. januar 1991 som en forening af de to kommunistpartier Communist Party of Nepal (Marxist) og Communist Party of Nepal (Marxist-Leninist). CPN(UML) var et produkt af demokratibevægelsen i Nepal 1990, hvor kommunisterne og den øvrige venstrefløj indgik en alliance med Nepali Congress og sammen fik en afgørende rolle i forbindelse med genindførelse af flerpartidemokrati i Nepal.

Ved parlamentsvalget i 1994 blev UML valgets sejrherre, og med partiets leder Man Mohan Adhikari som premierminister dannede partiet en mindretalsregering, som fungerede indtil den kom i mindretal i 1995.

Under valgkampen op mod parlamentsvalget i 1999 døde partileder Adhikari, og han blev erstattet af Madhav Kumar Nepal, men splittelser inden for partier resulterede i at Nepali Congress blev valgets sejrherre.

Madhav Kumar Nepal forblev som partileder indtil valget til det forfatningsgivende parlament 10. april 2008, hvor han tabte sin valgkreds i Kathmandu til den relativt ukendte maoist Jhakku Prasad Subedi. Skønt han trods alt blev indvalgt til parlamentet i kraft af sejr i en anden valgkreds (det er tilladt at stille op i max. 2 valgkredse), så valgte Madhav Kumar Nepal at trække sig som partiets leder. Posten blev derefter overtaget af Jhalanath Khanal.

UML, som udgør et midtsøgende og kompromisorienteret venstrefløjsparti, har spillet en meget betydningsfuld rolle i forbindelse med demokratiprocessen i Nepal siden 1990 og ikke mindst i bestræbelserne 2006-07 på at bringer maoisterne til forhandlingsbordet. Partiets mangeårige fastholden af et langsigtet ønske om at afskaffe monarkiet har indgået som en del af partiets visioner om at mindske de samfundsmæssige uligheder i Nepal. Ikke mindst derfor har partiet udgjort en meget betydningsfuld faktor, som har været medvirkende til at etablere det politiske grundlag, som var nødvendigt for genindførelse af de demokratiske tilstande, som parlamentsvalget i april 2008 var et udtryk for.

Eksterne henvisninger 

 CPN-UML – officiel website

Kommunistiske partier
Politiske partier i Nepal
Thorvald Andersen

Carl Christian Thorvald Andersen (født 8. april 1883 i Aarup, død 3. maj 1935 på Frederiksberg) var en dansk arkitekt.

Thorvald Andersen havde som tilsynsførende arkitekt og konsulent på Justitsministeriets bygninger, en stor praksis. Den har ifølge opgavernes natur overvejende en saglig karakter, men præges altid af en god og behersket smag.

Han er begravet i urne på Søndermark.

Uddannelse 
Thorvald Andersen tog Præliminæreksamen 1899, hvorefter han gik i snedkerlære, gennemgik Odense Tekniske Skole, med afgangseksamen i 1903; han blev optaget på Kunstakademiet i april 1904 og avancerede indtil arkitekturskolens ældste klasse som han forlod 1910, 1922 medlem af Akademisk Arkitektforening, arbejde bl.a. 1907-1912 hos Martin Borch ved Rigshospitalets opførsel og fra 1912 en årrække hos Kristoffer Varming

Udstillinger 
Charlottenborg 1918.

Arbejder 
Lazaretlejrene i Hald og Horserødlejren (1916-1917), Sønder Omme arbejdsanstalt, Ungdomsfængslet på Søbysøgård, Udvidelsen af Statsfængslet i Vridsløselille, Horsens og Nyborg Straffeanstalter, Dommerbolig i Frederikssund, Villaer, Møbler.

Kilde 
 Weilbachs Kunstnerleksikon 1947

Arkitekter fra Danmark
Personer fra Fyn
Danskere i 1900-tallet
Horsens Statsfængsel
Talal af Jordan

Talal (26. februar 1909 – 7. juli 1972) var konge af Jordan 1951-52.

Han kom til tronen efter sin far Abdullah 1. blev myrdet. Det følgende år måtte han abdicere af helbredsgrunde.

Se også 
 Jordans regenter

Konger af Jordan
Monarker der har abdiceret
Ernst Göpel

Ernst Frederik Göpel (7. maj 1862 i København – 9. januar 1919 i Aaborg) var en dansk skuespiller og fotograf. Han var virksom som fotograf i Aalborg.

Filmografi 
 1910 – Massösens offer

Eksterne henvisninger 
 

Stumfilmskuespillere fra Danmark
Fotografer fra Danmark
Ram Baran Yadav

Ram Baran Yadav, nepali: रामवरण यादव (født 4. februar 1948 i landsbyen Safahi, Dhanusha District) er en Nepalesisk politiker og tidligere præsident i Nepal. Han er uddannet læge og var tidigere generalsekretær for Nepals næststørste parti, Nepali Congress, men blev den 21. juli 2008 valg til posten som Nepals første præsident ved det første præsidentvalg i Nepal efter afskaffelsen af monarkiet. Han var præsident frem til 2015.

Under første runde i præsidentvalget, som foregik 19. juli 2008 som en hemmelig afstemning blandt de 601 medlemmer af det forfatningsgivende parlament, valg den 10. april 2008 fik Yadav i alt 294 ud af de afgivne 578 stemmer, mens hans rival Ram Raja Prasad Singh indstillet af maoisterne fik 282 stemmer. Ved næste runde, den 21. juli fik har i alt 308 stemmer og opnåede dermed valg.

Yadav var sundhedsminister i G.P. Koiralas Nepali Congress regering i såvel 1991-94 som i 1999.

References 

Nepals præsidenter
Politikere fra Nepal
Reggie Miller

Reginald Wayne "Reggie" Miller (født 24. august 1965, i Riverside, Californien, USA) er en pensioneret amerikansk basketballspiller, som tilbragte hele sin karriere i NBA, fra 1987 til 2005, som shooting guard for Indiana Pacers. Miller havde rekorden for flest tre-point scoringer nogensiden i NBA, men er nu overgået af Boston Celtics shooting guard Ray allen. Desuden blev han udtaget 5 gange til ligaens All-Star hold.

I 2012 blev Miller optaget i Naismith Memorial Basketball Hall of Fame.

Landshold 
Miller repræsenterede i 1996 det amerikanske landshold ved OL i Atlanta, hvor holdet vandt guld. Desuden var han med til at vinde VM-guld i 1994.

Eksterne henvisninger 

 Spillerinfo

Basketballspillere fra USA
Medlemmer af Naismith Memorial Basketball Hall of Fame
Personer fra Californien
Scottie Pippen

Scottie Maurice Pippen (født 25. september 1965, i Hamburg, Arkansas, USA) er en pensioneret amerikansk basketballspiller, som huskes bedst for sin tid hos NBA-klubben Chicago Bulls, hvor han spillede i alt 12 sæsoner og vandt 6 mesterskaber. Pippen spillede desuden fire år hos Portland Trail Blazers og en enkelt sæson i Houston Rockets. Han nåede 7 gange at blive udvalgt til NBA's All-Star hold.

I 2010 blev Pippen optaget i Naismith Memorial Basketball Hall of Fame.

Landshold 
Pippen repræsenterede i 1992 og 1996 det amerikanske landshold ved henholdsvis OL i Barcelona og OL i Atlanta. Begge gange endte det med guldmedaljer.

Eksterne henvisninger 

 Spillerinfo

Basketballspillere fra USA
Medlemmer af Naismith Memorial Basketball Hall of Fame
Personer fra Arkansas
Boso af Provence

Boso af Provence (mellem 825 og 828 – 11. januar 887) var konge af Provence fra 879 til 887. 

Boso var søn af en frankisk stormand. Han var gift med en datter af kejser Ludvig 2., der også var konge af Italien. Hans egen søster var gift med den vestfrankiske konge Karl den Skaldede, der efterfulgte Ludvig 2. som kejser. 

Personer i Frankrigs historie
Provence-Alpes-Côte d'Azur
Regenter
Tjek fødselsår
Eurovision Song Contest 1959

Eurovision Song Contest 1959 blev afholdt den 11. marts 1959 i Cannes i Frankrig som følge af den franske sejr året før med "Dors mon amour", sunget af André Claveau. Vært var Jacqueline Joubert. Konkurrencen blev vundet af hollandske Teddy Scholten og sangen "Een betje".

Luxembourg valgte at holde pause i 1959, mens Storbritannien vendte tilbage, og Monaco debuterede. Der var således 11 deltagende sange i 1959.

Deltagere og Resultater

Scoreboard

Noter

Litteratur 
 O'Connor, John Kennedy, 2005: 50 år med Melodi Grand Prix - Eurovision Song Contest. Dansk udgave (oversættelse: Ulla Oxvig). Turbine Forlaget, DR. .

1959
Musik i 1959
Ludvig den Stammende

Ludvig 2. (), kaldet Ludvig den Stammende (), (født 1. november 846, død 10. april 879) var konge af Akvitanien fra 867 til 879 og af Det Vestfrankiske Rige, en forgænger for nutidens Frankrig, fra 877 til 879.

Ludvig 2. af Frankrig var Karl den Skaldedes eneste overlevende søn. Han blev gift flere gange, og tre af hans sønner blev konger.

Konger af Frankrig
Frankiske konger
Karolingerne
Konger af Akvitanien
Paul René Gauguin

Paul René Gauguin (27. januar 1911 i København – 14. februar 1976 i Spanien) var en dansk/norsk maler og grafiker, søn af maleren Pola Gauguin og barnebarn af impressionisten Paul Gauguin.

Han var kendt for sine fabeldyr.

Paul René Gauguin flyttede med familien til Provence 1924, senere til Rouen, hvor han tog examen artium ved det norske Lycée Pierre Corneille 1930. Han blev fisker på Mallorca og Ibiza, hvor han lærte at lave træsnit 1930-1935. Han boede i Erling Winsness jordhytte i Alcúdia sammen med Jacob Brinchmann og Leif Borthen.

Selv om han debuterede på Høstutstillingen i 1936, virkede han som journalist for Dagbladet i Spanien 1938 og begyndte sit værk Barcelona, som blev færdigt i 1942. Efter 2. verdenskrig blev det
Friheten af NKP, og Gaugins Masken var ment som en protest mod NATO i 1949. Han blev kendt efter en udstilling 1947 og for sine illustrationer til Inger Hagerups bog Så rart i 1950.

I tiden 1939-1945 lavede han teaterdekorationer for det unge Trøndelag Teater og senere også for Nationaltheatret 1951. Han dramatiserede ved Folketeatret 1954 og dekorerede sammen med Knut Rumohr OL-byggeriet Hotel Viking i 1952 samt hurtigruteskibet MS «Nordstjernen» i 1956.

Efter et ophold i Grækenland 1955 begyndte han med emalje og jernskulpturer og i 1960'erne med jernskrot. 

Han lavede en del oversættelser fra fransk og beherskede også russisk, italiensk, engelsk og catalansk, som brugtes mod Pablo Picasso i dennes pottemageri. Han var inspireret af Max Ernst, Vincent van Gogh og Georges Braque.

Han blev gift første gang i 1934 med Emmy Paasche Aasen (ægteskabet opløst), anden gang i 1941 med skuespiller Bonne Winther-Hjelm Jelstrup (ægteskabet opløst) og tredje gang i 1951 med Martha Poulsen. De flyttede tilbage til Danmark, men han døde i Spanien i 1976. 

Hans første norske separatudstilling fik Martha gennemført i 1981, da 107 værker blev vist ved Nationalmuseet, hvor der i 2003 var mere end 250 af Gauguins værker ophængt. Samme år blev 70 værker bortauktioneret af Vera Olson ved Galleri Vera til støtte for et sygehus i Irak.

Forfatterskab 
 Et annet land i sikte (Aschehoug, 1976). 40 digte og illustrationer, tilrettelagt af Inger Hagerup og Jan Bull

Kilder 
 
 

Malere fra Danmark
Malere fra Norge
Grafikere fra Danmark
Grafikere fra Norge
Personer fra København
Danskere i 1900-tallet
Nordmænd i 1900-tallet
Paul Rene